МАРКО ВУКОВИЋ

А

C:\Users\anurs\Desktop\m. vukovic.tifкадемик проф. др Марко Вуковић рођен је у Дра­го­је­ви­ћима код Фоче, 8. маја 1936. го­ди­не. Средњу школу завршио је у Фочи (1956), а Ме­­дицински факултет у Сарајеву (1962). Специ­ја­ли­зирао је општу хирургију 1970. и ор­то­педију 1973. године. Специја­листи­чки стаж оба­вио је на Хи­­руршкој клиници у Сара­јеву. Од 1972. био је ди­рек­тор болнице у Фочи, која је била ин­те­грисана у Регионални медицински центар, и шеф Хируршке ортопедске службе. На Медицинском фа­култету у Сарајеву 1979. докто­рирао је тезом *Ме­­­ха*­*ничке по­вре­де на раду у шумар*­*ству*. Боравио је на струч­ном уса­вршавању у свим већим центрима у Југо­сла­вији, али и у клиникама и институтима у СССР-у, Француској и Чехо­сло­вачкој. Двадесет го­ди­на ра­дио је у Медицинском цен­тру Фоча, а 1983. пре­шао је у Сарајево на Хируршку клинику. Ту је иза­бран за пот­пред­сјед­ника Пословног одбора за здравствену заш­ти­ту и раз­вој (са­да­шњи назив меди­цински директор) Радне организације Хи­рур­­ш­ких дис­циплина Кли­ничког центра Сарајево и на тој функцији остао је до по­­чет­ка рата.

У току рата 1992–1995. бошњачке власти су га ухапсиле и осудиле на дви­је го­дине и осам мјесеци затвора. По изрицању казне, размијењен је и превезен на територију Републике Српске. Другу половину рата провео је у радећи у болници у Касиндолу. У том периоду био је једини спе­ци­ја­лис­та ор­топед од Бијељине до Требиња, па је радио у свим бол­ни­цама, по позиву. Послије ра­та па до пензионисања радио је у Требињу, гдје и сада жи­ви.

На Медицинском факултету у Сарајеву изабран је 1984. за доцента, реиза­бран 1989. године. За ванредног професора биран је фебруара 1992. године, али због ратних дешавања тај избор је потврђен тек 1997. на Ме­ди­цинском факултету у Фочи (Универзитет у Српском/Источ­ном Сарајеву). На истом факултету у Фочи биран је 2002. године у звање редовног професора.

Активно је учествовао на свим конгресима ортопеда и хи­рур­га у Југо­сла­вији, али и у Лондону, Москви и Берлину. Предавао је на медицинским фа­кул­тетима универзитетȃ у Сарајеву и Источном Сарајеву, Факултету фи­зичке културе у Источном Сарајеву и Академији ликовних умјетности у Тре­бињу. Члан је Удружења хирурга и Удружења ортопеда РС. Био је и пред­сједник Југословенског одбора за примјену Илизарове методе у орто­пе­дији. Бавио се проблемима из области трауматологије. Реализовао је два пројекта из области рехабилитације жртава рата и особа са слич­ним оште­ће­њима у РС. Објавио је више од педесет научних и стручних радова из траума­то­ло­ги­је и опште хи­рур­ги­је, и десетак књига. Још као студент освојио је прву на­гра­ду за струч­ни рад (1961), а добитник је и: Ордена рада са сре­бр­ним ви­јен­цем, дипломȃ Друштва љекара БиХ и Удружења ортопеда и траума­­толога Ју­го­славије („Златно дрво”), „Хипократовог признања” Коморе док­тора ме­ди­ци­не РС.

За дописног члана Академија наука и умјетности Републике Српске иза­бран је 21. јуна 2004, а за редовног 17. марта 2011. године. Од 2016. го­ди­не замјеник је секретара Академијиног Одјељења медицинских наука.

Важнија дјела: *Ratne povrede ekstremiteta*, Srpsko Sarajevo 1997; *Funk*­*cio*­*nal­na anatomija čovjeka, za studente fakulteta fizičke kulture i sporta*, Srpsko Sa­ra­­jevo 2002; *Kako zaštititi kičmu* (коаутор), Pale 2005; *Traumatologija* (ко­ау­тор), Istočno Sarajevo 2009; *Sportske povrede i oštećenja* (коаутор), Istočno Sa­ra­jevo 2010; *Teorija i praksa korektivne gimnastike* (коаутор), Istočno Sara­jevo 2011; *Sistemske komplikacije u traumi*, Foča 2016.